CELEX: 32021R1692
Language: fi
Date: 2021-09-21 00:00:00
Title: Komission täytäntöönpanoasetus (EU) 2021/1692, annettu 21 päivänä syyskuuta 2021, täytäntöönpanoasetuksen (EU) 2021/404 liitteiden V, XIV ja XV muuttamisesta siltä osin kuin on kyse Botswanaa koskevista kohdista niiden kolmansien maiden luetteloissa, joista siipikarjan, siipikarjan sukusolujen ja alkioiden sekä siipikarjasta ja riistalinnuista saatavien tuoreen lihan ja lihavalmisteiden lähetysten saapuminen unioniin on sallittua (ETA:n kannalta merkityksellinen teksti)

22.9.2021   
               
               
                  FI
               
               
                  Euroopan unionin virallinen lehti
               
               
                  L 334/9
               
            
         KOMISSION TÄYTÄNTÖÖNPANOASETUS (EU) 2021/1692,
         annettu 21 päivänä syyskuuta 2021,
         täytäntöönpanoasetuksen (EU) 2021/404 liitteiden V, XIV ja XV muuttamisesta siltä osin kuin on kyse Botswanaa koskevista kohdista niiden kolmansien maiden luetteloissa, joista siipikarjan, siipikarjan sukusolujen ja alkioiden sekä siipikarjasta ja riistalinnuista saatavien tuoreen lihan ja lihavalmisteiden lähetysten saapuminen unioniin on sallittua
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon tarttuvista eläintaudeista sekä tiettyjen eläinterveyttä koskevien säädösten muuttamisesta ja kumoamisesta (”eläinterveyssäännöstö”) 9 päivänä maaliskuuta 2016 annetun Euroopan parlamentin ja neuvoston asetuksen (EU) 2016/429 (1) ja erityisesti sen 230 artiklan 1 kohdan,
         sekä katsoo seuraavaa:
         
                     (1)
                  
                  
                     Asetuksessa (EU) 2016/429 vahvistetaan muun muassa eläinten, sukusolujen ja alkioiden ja eläinperäisten tuotteiden lähetysten unioniin saapumista koskevat eläinterveysvaatimukset, ja sitä sovelletaan 21 päivästä huhtikuuta 2021. Yksi näistä eläinterveysvaatimuksista on, että lähetysten on tultava sellaisesta kolmannesta maasta tai sellaiselta alueelta taikka jommankumman vyöhykkeeltä tai lokerosta, joka mainitaan kyseisen asetuksen 230 artiklan 1 kohdan mukaisessa luettelossa.
                  
               
                     (2)
                  
                  
                     Komission delegoidulla asetuksella (EU) 2020/692 (2) täydennetään asetusta (EU) 2016/429 siltä osin kuin on kyse eläinterveysvaatimuksista, jotka koskevat tiettyihin lajeihin ja luokkiin kuuluvien eläinten, sukusolujen ja alkioiden ja eläinperäisten tuotteiden lähetysten saapumista unioniin kolmansista maista tai alueilta tai niiden vyöhykkeiltä tai vesiviljelyeläinten ollessa kyseessä niiden lokeroista. Delegoidussa asetuksessa (EU) 2020/692 säädetään, että sen soveltamisalaan kuuluvien eläinten, sukusolujen ja alkioiden ja eläinperäisten tuotteiden lähetysten sallitaan saapua unioniin ainoastaan, jos ne tulevat kolmannesta maasta tai alueelta tai jommankumman vyöhykkeeltä tai lokerosta, joka on luetteloitu kyseisiin lajeihin ja luokkiin kuuluvien eläinten, sukusolujen ja alkioiden ja eläinperäisten tuotteiden osalta kyseisessä delegoidussa asetuksessa vahvistettujen eläinterveysvaatimusten mukaisesti.
                  
               
                     (3)
                  
                  
                     Komission täytäntöönpanoasetuksessa (EU) 2021/404 (3) vahvistetaan luettelot kolmansista maista, alueista tai niiden vyöhykkeistä tai lokeroista, joista kyseisiin lajeihin ja luokkiin kuuluvien eläinten ja niiden sukusolujen ja alkioiden ja eläinperäisten tuotteiden, jotka kuuluvat delegoidun asetuksen (EU) 2020/692 soveltamisalaan, saapuminen unioniin on sallittua.
                  
               
                     (4)
                  
                  
                     Lisäksi täytäntöönpanoasetuksen (EU) 2021/404 liitteissä V, XIV ja XV vahvistetaan luettelot kolmansista maista ja alueista tai niiden vyöhykkeistä, joista siipikarjan, siipikarjan sukusolujen ja alkioiden sekä siipikarjasta ja riistalinnuista saatavien tuoreen lihan ja lihavalmisteiden lähetysten saapuminen unioniin on sallittua.
                  
               
                     (5)
                  
                  
                     Botswana ilmoitti 6 päivänä syyskuuta 2021 Maailman eläintautijärjestölle (OIE) korkeapatogeenisen lintuinfluenssan taudinpurkauksesta. Taudinpurkaus tapahtui kyseisen kolmannen maan Kgatlengin alueella, ja se vahvistettiin laboratorioanalyysillä (RT-PCR) 27 päivänä elokuuta 2021.
                  
               
                     (6)
                  
                  
                     Täytäntöönpanoasetuksen (EU) 2021/404 liitteissä V ja XIV olevassa 1 osassa ja liitteessä XV olevan 1 osan A jaksossa vahvistetuissa kolmansien maiden ja alueiden tai niiden vyöhykkeiden luetteloissa täsmennetään, että siipikarjan, siipikarjan sukusolujen ja alkioiden sekä siipikarjasta ja riistalinnuista saatavien tuoreen lihan ja lihavalmisteiden lähetysten saapuminen unioniin Botswanasta on sallittua. Täytäntöönpanoasetuksen (EU) 2021/404 liitteessä XV olevan 1 osan A jaksossa ei tällä hetkellä myöskään vaadita, että kyseisestä kolmannesta maasta unioniin saapuville sileälastaisista linnuista saatavien lihavalmisteiden lähetyksille on tehtävä riskinvähentämiskäsittely.
                  
               
                     (7)
                  
                  
                     Koska siipikarjan, siipikarjan sukusolujen ja alkioiden sekä siipikarjasta ja riistalinnuista saatavien tuoreen lihan ja lihavalmisteiden lähetysten saapumiseen Botswanasta liittyy korkeapatogeenisen lintuinfluenssan unioniin kulkeutumisen riski ja koska kyseisen kolmannen maan aluejaon mahdollistavat takeet puuttuvat, tällaisten lähetysten saapumista unioniin ei pitäisi enää sallia. Lisäksi olisi vaadittava, että kyseisestä kolmannesta maasta unioniin saapuville sileälastaisista linnuista saatavien lihavalmisteiden lähetyksille on tehtävä asetuksen (EU) 2020/692 liitteen XXVI mukainen riskinvähentämiskäsittely D.
                  
               
                     (8)
                  
                  
                     Näin ollen täytäntöönpanoasetuksen (EU) 2021/404 liitteissä V ja XIV olevan 1 osan taulukoissa ja liitteessä XV olevan 1 osan A jakson taulukossa vahvistetuissa kolmansien maiden ja alueiden tai niiden vyöhykkeiden luetteloissa olevia Botswanaa koskevia kohtia olisi muutettava, jotta voidaan ottaa huomioon tämänhetkinen epidemiologinen tilanne kyseisessä kolmannessa maassa.
                  
               
                     (9)
                  
                  
                     Sen vuoksi täytäntöönpanoasetuksen (EU) 2021/404 liitteitä V, XIV ja XV olisi muutettava.
                  
               
                     (10)
                  
                  
                     Ottaen huomioon tämänhetkinen korkeapatogeenisen lintuinfluenssan epidemiologinen tilanne Botswanassa täytäntöönpanoasetukseen (EU) 2021/404 tällä asetuksella tehtävien muutosten olisi oikeusvarmuuden vuoksi tultava voimaan kiireellisesti.
                  
               
                     (11)
                  
                  
                     Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
                  
               ON HYVÄKSYNYT TÄMÄN ASETUKSEN:
         
            1 artikla
            Muutetaan täytäntöönpanoasetuksen (EU) 2021/404 liitteet V, XIV ja XV tämän asetuksen liitteen mukaisesti.
         
         
            2 artikla
            Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 21 päivänä syyskuuta 2021.
            
               
                  Komission puolesta
               
               
                  Puheenjohtaja
               
               Ursula VON DER LEYEN
            
         
         
            (1)  EUVL L 84, 31.3.2016, s. 1.
         
            (2)  Komission delegoitu asetus (EU) 2020/692, annettu 30 päivänä tammikuuta 2020, Euroopan parlamentin ja neuvoston asetuksen (EU) 2016/429 täydentämisestä tiettyjen eläinten, sukusolujen ja alkioiden ja eläinperäisten tuotteiden lähetysten unioniin saapumista ja saapumisen jälkeisiä siirtoja ja käsittelyä koskevien sääntöjen osalta (EUVL L 174, 3.6.2020, s. 379).
         
            (3)  Komission täytäntöönpanoasetus (EU) 2021/404, annettu 24 päivänä maaliskuuta 2021, sellaisten kolmansien maiden, alueiden tai niiden vyöhykkeiden luetteloiden vahvistamisesta, joista eläinten, sukusolujen ja alkioiden ja eläinperäisten tuotteiden saapuminen unioniin on sallittua Euroopan parlamentin ja neuvoston asetuksen (EU) 2016/429 mukaisesti (EUVL L 114, 31.3.2021, s. 1).
      
      
         
            LIITE
            Muutetaan täytäntöönpanoasetuksen (EU) 2021/404 liitteet V, XIV ja XV seuraavasti:
            
                        1)
                     
                     
                        Korvataan liitteessä V olevassa 1 osassa Botswanaa koskeva kohta seuraavasti:
                        
                                    ”BW
                                    
                                    Botswana
                                 
                                 
                                    BW-0
                                 
                                 
                                    Jalostukseen tarkoitetut sileälastaiset linnut ja tuotantoon tarkoitetut sileälastaiset linnut
                                 
                                 
                                    BPR
                                 
                                 
                                    P1
                                 
                                 
                                    C
                                 
                                 
                                    27.8.2021
                                 
                                 
                                     
                                 
                              
                                    Sileälastaisten lintujen untuvikot
                                 
                                 
                                    DOR
                                 
                                 
                                    P1
                                 
                                 
                                    C
                                 
                                 
                                    27.8.2021
                                 
                                 
                                     
                                 
                              
                                    Erikseen määritellyistä taudinaiheuttajista vapaat munat
                                 
                                 
                                    SPF
                                 
                                 
                                     
                                 
                                 
                                     
                                 
                                 
                                     
                                 
                                 
                                     
                                 
                              
                                    Sileälastaisten lintujen siitosmunat
                                 
                                 
                                    HER
                                 
                                 
                                    P1
                                 
                                 
                                    C
                                 
                                 
                                    27.8.2021”
                                 
                                 
                                     
                                 
                              
                  
                        2)
                     
                     
                        Korvataan liitteessä XIV olevassa 1 osassa Botswanaa koskeva kohta seuraavasti:
                        
                                    ”BW
                                    
                                    Botswana
                                 
                                 
                                    BW-0
                                 
                                 
                                    Sileälastaisten lintujen tuore liha
                                 
                                 
                                    RAT
                                 
                                 
                                    P1
                                 
                                 
                                    C
                                 
                                 
                                    27.8.2021”
                                 
                                 
                                     
                                 
                              
                  
                        3)
                     
                     
                        Korvataan liitteessä XV olevan 1 osan A jaksossa Botswanaa koskeva kohta seuraavasti:
                        
                                    ”BW
                                    
                                    Botswana
                                 
                                 
                                    BW-0
                                 
                                 
                                    B
                                 
                                 
                                    B
                                 
                                 
                                    B
                                 
                                 
                                    B
                                 
                                 
                                    B
                                 
                                 
                                    B
                                 
                                 
                                    B
                                 
                                 
                                    Ei ole sallittua
                                 
                                 
                                    D
                                 
                                 
                                    Ei ole sallittua
                                 
                                 
                                    
                                       MPST”